open-index/open-wikipedia-markdown huggingface dataset:
শফিক রেহমান

**শফিক রেহমান** (জন্ম ১১ নভেম্বর ১৯৩০) একজন বাংলাদেশি সাংবাদিক, রাজনৈতিক বিশ্লেষক, টিভি উপস্থাপক ও লেখক। তাকে বাংলাদেশে ভালোবাসা দিবসের প্রচলক হিসেবে মনে করা হয়। ১৯৭১ সালে বাংলাদেশের স্বাধীনতা যুদ্ধের সময় তিনি ইংল্যান্ডে বাংলাদেশের পক্ষে বিচারপতি আবু সাঈদ চৌধুরীর সাথে কাজ করেন।

১৯৮৪ সালে তিনি সাপ্তাহিক যায়যায়দিন পত্রিকা প্রতিষ্ঠা করেন যা সাবেক স্বৈরশাসক জেনারেল হুসেইন মুহাম্মদ এরশাদের সমালোচনার জন্য পরিচিত ছিল। ১৯৮৬ সালে এরশাদ সরকার যায়যায়দিনের ডিকলারেশন বাতিল করার পর তাকে দেশত্যাগে বাধ্য করা হয়। ১৯৯১ সাল পর্যন্ত তিনি লন্ডনে অবস্থান করেন। ইংল্যান্ডে তিনি স্পেকট্রাম রেডিও-এর পরিচালক ছিলেন। দেশে ফিরে তিনি ডেমোক্রেসি ওয়াচ নামক একটি প্রতিষ্ঠান গঠন করেন। এছাড়া তিনি বাংলাদেশ টেলিভিশন-এ *লাল গোলাপ* নামক একটি টক শো উপস্থাপনা করতেন, পরবর্তীকালে যা বাংলাভিশনে প্রচার শুরু হয়।

## প্রারম্ভিক জীবন ও শিক্ষা
রেহমান ১৯৩৪ সালের ১১ নভেম্বর বগুড়ায় জন্মগ্রহণ করেন। তার প্রকৃত নাম শফিক-উর-রহমান। তার পিতা সাঈদ-উর-রহমান ঢাকা বিশ্ববিদ্যালয়ের দর্শনের শিক্ষক ছিলেন যিনি শেখ মুজিবুর রহমানেরও শিক্ষক ছিলেন।

১৯৪৯ সালে শফিক পুরান ঢাকার সেইন্ট গ্রেগরী উচ্চ বিদ্যালয় থেকে মাধ্যমিক ও ১৯৫১ সালে ঢাকা কলেজ থেকে উচ্চ মাধ্যমিক সম্পন্ন করেন। পরবর্তীতে ঢাকা বিশ্ববিদ্যালয়ে ভর্তি হন ও অর্থনীতি বিভাগ থেকে স্নাতক ও ১৯৫৬ সালে একই বিষয়ে স্নাতকোত্তর ডিগ্রি অর্জন করেন। উচ্চ শিক্ষার জন্য পরে ইংল্যান্ড গমন করেন এবং ১৯৬৫ সালে ‘ইন্সটিটিউট অব চার্টার্ড অ্যাকাউন্ট্যান্টস ইন ইংল্যান্ড ও ওয়েলস’ থেকে চার্টার্ড অ্যাকাউন্ট্যান্সি পরীক্ষায় উত্তীর্ণ হন।

## কর্মজীবন
শফিক রেহমান মধ্য আশির দশক থেকে নব্বইয়ের দশকের প্রথম ভাগ পর্যন্ত লন্ডনে বসবাস করতেন। পরবর্তীতে তিনি বাংলাদেশে ফিরে আসেন এবং দেশের সাংবাদিকতা ও রাজনৈতিক বিশ্লেষণে গুরুত্বপূর্ণ ভূমিকা পালন করেন। শফিক রেহমান এর কর্মজীবন ও বিভিন্ন অবদানের জন্য তিনি সর্বদাই স্মরণীয় হয়ে থাকবেন।

২০০৯ সাল থেকে তিনি *মৌচাকে ঢিল* নামে একটি সাময়িকীর সম্পাদক হিসেবে দায়িত্ব পালন করছেন। ২০১৬ সালের ১৬ এপ্রিল শেখ হাসিনার পুত্র সজীব ওয়াজেদ জয়কে “অপহরণ ও হত্যা-চেষ্টা ষড়যন্ত্রের” অভিযোগে তাকে গ্রেফতার করা হয়। পরবর্তীতে তিনি জামিন লাভ করেন। ২০২৫ সালের মে মাসে, এই মামলা থেকে তিনি খালাস পান।

## পুরস্কার ও স্বীকৃতি
* একুশে পদক (২০২৬)
* সিজেএফবি পারফরম্যান্স পুরস্কার - আজীবন সম্মাননা

## তথ্যসূত্র

## বহিঃসংযোগ
* 
* 

বিষয়শ্রেণী:১৯৩৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী সাংবাদিক
বিষয়শ্রেণী:২০শ শতাব্দীর বাংলাদেশী লেখক
বিষয়শ্রেণী:২১শ শতাব্দীর বাংলাদেশী সাংবাদিক
বিষয়শ্রেণী:২১শ শতাব্দীর বাংলাদেশী লেখক
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী কলাম লেখক
বিষয়শ্রেণী:বাংলাদেশী লেখক
বিষয়শ্রেণী:বাংলাদেশী সম্পাদক
বিষয়শ্রেণী:বাংলাদেশী পুরুষ সাংবাদিক
বিষয়শ্রেণী:বাংলাদেশী সাংবাদিক
বিষয়শ্রেণী:২০২৬-এ একুশে পদক বিজয়ী
জুনো (দেবী)

**জুনো** রোমান পুরাণে বর্ণিত অন্যতম প্রভাবশালী দেবী।  জুনোর চরিত্রের সাথে গ্রিক পুরাণের হেরার মিল পাওয়া যায়। জুনো রোমান পুরাণের দেবরাজ বৃহস্পতির স্ত্রী।

## তথ্যসূত্র

বিষয়শ্রেণী:রোমান পুরাণের চরিত্র
বিষয়শ্রেণী:জুন
বিষয়শ্রেণী:রোমান দেবী
মার্স

**মার্স** রোমান পুরাণের যুদ্ধের দেবতা। জুনো এবং জুপিটারের পুত্র মার্স আগে কৃষি এবং উর্বরতার দেবতা হিসেবে পূজিত হলেও পরে যুদ্ধদেবতা হিসেবে পরিচিতি লাভ করে। গ্রিক রণদেবতা অ্যারিস তার সমতুল্য চরিত্র।

## তথ্যসূত্র

বিষয়শ্রেণী:রোমান পুরাণের চরিত্র
মারকিউরি

[thumb|right|250px|''মারকিউরি'', সপ্তদশ শতাব্দীর [ফ্লেমিশ জাতি|ফ্লেমিশ ভাস্কর আর্টার কুয়েলিনাস কৃত ভাস্কর্য]]
**মারকিউরি** হলেন রোমান পুরাণের দৈব বার্তাবাহক ও বাণিজ্যদেবতা। তিনি মাইয়া মাইয়েস্টাস ও জুপিটারের পুত্র।

প্রাচীন কালে শুধু বাণিজ্যদেবতা হিসেবে পূজিত হলেও পরবর্তীকালে গ্রিক পুরাণের হার্মিসের সমতূল্য হিসেবে রোমান পুরাণের দেববার্তা বাহক হিসেবে পরিগণিত হন।

## তথ্যসূত্র

বিষয়শ্রেণী:রোমান পুরাণের চরিত্র
মিনার্বা

**মিনার্বা** (; ) রোমান পুরাণে জ্ঞান ও চারুশিল্পের দেবী হিসেবে পূজিত হতেন। গ্রিক পুরাণের দেবী অ্যাথিনার সমতূল্য দেবী মিনার্বা। জ্ঞান, প্রজ্ঞা, যু্ক্তি, সাহিত্য, কারুশিল্প এবং বিজ্ঞান, প্রতিক্ষা এবং সমর কৌশলের দেবী। প্রতীক: পেঁচা এবং জলপাই গাছ। জিউস ও ওসেনিড মেটিসের কন্যা, এথেনা সম্পূর্ণ যুদ্ধসাজে তার বাবার মাথা থেকে জন্ম লাভ করেন।

## তথ্যসূত্র

বিষয়শ্রেণী:রোমান পুরাণের চরিত্র
বিষয়শ্রেণী:যুদ্ধের দেবী
বিষয়শ্রেণী:শিল্পকলার সাথে যুক্ত দেবী
বিষয়শ্রেণী:জ্ঞানের দেবী
সেনদাই

**সেনদাই** (সেন্দাই) জাপানের উত্তর-পূর্বাঞ্চলের অন্যতম বড় শহর এবং মিয়াগী প্রিফেকচারের রাজধানী। সেনদাই শহরের জনসংখ্যা প্রায় ১০ লক্ষ। ১৬০০ খ্রিষ্টাব্দে দাতে মাসামুনে এই শহরটি প্রতিষ্ঠা করেন। এই শহরটি "গাছের শহর" নামেও পরিচিত। চীনের খ্যাতিমান লেখক লু শুন এই সেনদাই শহরে লেখাপড়া করেছেন বিধায় চীনাদের কাছে শহরটি ব্যাপকভাবে পরিচিত।

## ইতিহাস
সেনদাই শহরে প্রায় ২০,০০০ বছর পূর্বে থেকে জনবসতি গড়ে ওঠলেও, সেনদাইয়ের প্রকৃত ইতিহাস শুরু হয় ১৬০০ খ্রিষ্টাব্দে। ১৬০০ খ্রিষ্টাব্দে দাইমিও দাতে মাসামুনে সেনদাইয়ে আসেন। তার এই অবস্থান পরিবর্তনের কারণ ছিল পূর্ববর্তী অবস্থান উত্তরাঞ্চলের ইওয়াদেয়ামা নিয়ে অসন্তুষ্টি এবং ইদো (বর্তমান টোকিও) থেকে সেখানে প্রবেশে জটিলতা। ফলে সেনদাই তার জন্য আদর্শ অবস্থান ছিল, যা মাসামুনের নতুন অঞ্চলগুলোর মধ্যবর্তী, ইদো থেকে বড় রাস্তা ছিল এবং সাগরের নিকটবর্তী ছিল।

মাসামুনে ১৬০০ খ্রিষ্টাব্দের ডিসেম্বর মাসে সেনদাই দুর্গ নির্মাণ এবং ১৬০১ সালে পার্শ্ববর্তী দুর্গ শহর নির্মাণের নির্দেশ দেন। বর্তমান সেনদাইয়ের কেন্দ্রে অবস্থিত পরিকল্পিত সড়কগুলো তার পরিকল্পনা অনুসারেই নির্মিত।

## তথ্যসূত্র

## বহিঃসংযোগ

*
*Official Website 
*Sendai traveling information

বিষয়শ্রেণী:জাপানের শহর
বিষয়শ্রেণী:জাপানের জনবহুল উপকূলীয় স্থান
ভেনাস

**ভেনাস** ইংরেজি Venus (/ˈviːnəs/, প্রাচীন ল্যাটিন:/ˈwɛnʊs/)  রোমান পুরাণের অন্যতম প্রধান দেবী। প্রেম ও সৌন্দর্যের দেবী হিসেবে ভেনাস পরিচিত ও অলিম্পিয়ানদের অন্যতম। তার প্রতীক, ঘুঘু, পাখি, আপেল, মধুমক্ষি, হংস মেদিগাছ, এবং গোলাপ। প্রাচীন রোমে তাকে বসন্ত ঋতুর দেবী হিসেবেও বিবেচনা করা হতো। এজন্য বসন্ত ঋতুর মাস এপ্রিল ছিলো প্রেমের দেবী ভেনাসের নামে উৎসর্গীকৃত পবিত্র মাস। গ্রিক পুরাণে ভেনাসের সমতুল্য দেবী আফ্রোদিতি। কালক্রমে গ্রিক পুরাণের আফ্রোদিতির মতো তিনিও কিউপিডের মাতারূপে পরিগণিত হোন। ট্রোজানবীর ঈনিয়াসের মাতা হিসেবে ভেনাস মাতৃদেবী হিসেবে পূজিত হতেন। ফলে ভেনাস আলমামেটাররূপেও পরিগণিত হোন।

রোমক সম্রাট জুলিয়াস সিজারের সময় রোমে ভেনাসকে তিনভাবে পূজা করা হতো:
* *আশির্বাদিকা মাতা*রূপে তিনি ছিলেন **ভেনাস ভিকট্রিক্স**
* *রোমক জাতির মাতা*রূপে তিনি ছিলেন **ভেনাস জেনেট্রিক্স**
* *নারীর সতীত্ব রক্ষার দেবী হিসেবে তার পরিচয় ছিলো *'ভেনাস ভার্টিকর্ডিয়া**
এছাড়া সুগন্ধি পাতাওয়ালা [[চিরহরিৎ]] বৃক্ষ তার প্রিয় ছিলো বলে তিনি **ভেনাস মার্টিয়া''' হিসেবেও পরিচিত ছিলেন।

## আরো দেখুন
* এপ্রিল
* আফ্রোদিতি
* ঈনিয়াস
* কিউপিড

## তথ্যসূত্র

বিষয়শ্রেণী:রোমান পুরাণের চরিত্র
বিষয়শ্রেণী:পুরাণে নগ্নতা
বিষয়শ্রেণী:শুক্র (পৌরণিক কাহিনী)
বিষয়শ্রেণী:দেবী মা
আবদুল কাদির (ক্রিকেটার)

**আবদুল কাদির** (; জন্ম: ১৫ সেপ্টেম্বর, ১৯৫৫ - মৃত্যু: ৬ সেপ্টেম্বর, ২০১৯) ছিলেন পাকিস্তানি আন্তর্জাতিক ক্রিকেটার। পরে ভাষ্যকার এবং সম্প্রতি তিনি পাকিস্তান ক্রিকেট বোর্ডের প্রধান নির্বাচক হয়েহিলেন। ৭০' দশকের শেষ ভাগে এবং পূরো ৮০' র দশক জুড়ে মাঠ কাঁপানো একজন খ্যাতনামা পাকিস্তানি ক্রিকেটার তিনি। বিশ্বের অন্যতম সেরা লেগ স্পিনারদের একজন হিসেবে তাকে গণ্য করা হতো। গুগলি বোলিংয়ের জন্য বিখ্যাত ছিলেন। তিনি ছিলেন তার সময়ের একজন দারুণ রিস্ট স্পিনার। তিনি ছিলেন ডানহাতি ব্যাটসম্যান।

## তথ্যসূত্র

## বহিঃসংযোগ
* 
* 
* 

বিষয়শ্রেণী:১৯৫৫-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:পাকিস্তানি ক্রিকেটার
বিষয়শ্রেণী:হাবিব ব্যাংক লিমিটেডের ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টেস্ট ক্রিকেটার
বিষয়শ্রেণী:পাকিস্তান জাতীয় ক্রিকেট দলের অধিনায়ক
বিষয়শ্রেণী:লাহোরের ক্রিকেটার
বিষয়শ্রেণী:১৯৮৩ ক্রিকেট বিশ্বকাপের ক্রিকেটার
বিষয়শ্রেণী:১৯৮৭ ক্রিকেট বিশ্বকাপের ক্রিকেটার
বিষয়শ্রেণী:পাঞ্জাবের (পাকিস্তান) ক্রিকেটার
বিষয়শ্রেণী:লাহোর থেকে আগত ক্রিকেটার
বিষয়শ্রেণী:লাহোর সিটি ব্লুজের ক্রিকেটার
বিষয়শ্রেণী:লাহোর সিটির ক্রিকেটার
বিষয়শ্রেণী:পাঞ্জাব এ-এর ক্রিকেটার
বিষয়শ্রেণী:সিতারা-ই-ইমতিয়াজ প্রাপক
বিষয়শ্রেণী:সরকারি কলেজ বিশ্ববিদ্যালয়, লাহোরের প্রাক্তন শিক্ষার্থী
ভালক্যান (দেবতা)

**ভালক্যান** রোমান পুরাণের আগুন, আগ্নেয়গিরি এবং লোহা ও অস্ত্র নির্মাণের দেবতা। ভালক্যান জুপিটার এবং ইউনোর পুত্র এবং ভেনাসের স্বামী। গ্রিক পুরানে ভালক্যানের সমতুল্য দেবতা হেফেস্টাস। দেবতাদের কারিগর। অগ্নি ও কামারশালার দেবতা। প্রতীক: অগ্নি, নেহাই (কামারের যন্ত্র বিশেষ), কুঠার, গর্ধব, হাতুড়ি, এবং চিমটা। হেরার পুত্র, জিউসের সাথে অথবা শুধুমাত্র মাতা থেকে। আফ্রোদাইতের সাথে তার বিয়ে হয়, যদিও অন্যান্য দেবতাদের মতো লম্পট হিসাবে তার চরিত্র চিত্রিত করা হয়নি।

## উত্তরাধিকার
ভালক্যান ইংল্যান্ডের ইস্পাতশিল্প নগরী শেফিল্ডের পৃষ্ঠপোষক দেবতা। নগরীর টাউন হলের উপর তার একটি মূর্তী স্থাপিত আছে।

ভ্যালকানের একটি মূর্তী স্থাপিত আছে যুক্তরাষ্ট্রের আলবামা প্রদেশের বার্মিংহামে। এটি হচ্ছে ঢালাই লোহা নির্মিত পৃথিবীর সর্ববৃহৎ মূর্তী।

ভাল্যোন নাম থেকে ইংরেজি "volcano" শব্দটি এসেছে।
## তথ্যসূত্র

বিষয়শ্রেণী:রোমান পুরাণের চরিত্র
নোভা (বাংলাদেশের ব্যান্ড)

**নোভা** বাংলাদেশের একটি জনপ্রিয় ব্যান্ড। এর প্রতিষ্ঠাতা সদস্য আহমেদ ফজল করিম। ৮০'র দশকের শেষ ভাগে এই ব্যান্ডের আত্মপ্রকাশ। প্রথম অ্যালবামের নাম আহবান। অ্যালবমের আহবান গান টি তখন ব্যাপক জনপ্রিয়তা পায়। মাদক বিরোধী এই গান সে সময় সরকারের কাছ থেকে বিশেষ পুরস্কার লাভ করে। দ্বিতীয় অ্যালবামে স্থান পায় বেশ কয়েকটি বক্তব্যধর্মী গান। এর মধ্যে একটি ছিল *রাজাকারের তালিকা চাই* শীর্ষক গান। গান টি পিঙ্ক ফ্লয়েড এর বিখ্যাত গান অ্যানাদার ব্রিক ইন দ্য ওয়াল এর আদলে গাওয়া।

## অ্যালবাম
* *"[[আহবান]]"*(১৯৮৯)
* *"[[রাজাকারের তালিকা চাই]]"*
* *"[[স্কুল পলাতক মেয়ে]]"*
* *"[[ভাইসো]]"* ()
* *"[[নোভা'৯৯]] * ()
* *"[[ঠিকানা (নোভা অ্যালবাম)]] ()"* (২০০২)
* *"[[নোভার প্রত্যাবর্তন]] (Return of the Nova)"* (2010)
### সংকলন অ্যালবামগুলি
* *"[[শক্তি (অ্যালবাম)|শক্তি]]"*
* *"[[ঘৃণা(অ্যালবাম)|ঘৃণা]]"*
* *"[[খমা (অ্যালবাম) | খমা]]"*
* *"[[শেষ দেখা]]"*
* *"[[ওরা এগারো জন (অ্যালবাম)) ওরা এগারো জন]]"*
* *"[[ব্যাথা]]"*
## তথ্যসূত্র

বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:১৯৮৫-এ বাংলাদেশে প্রতিষ্ঠিত
ফরচুনা

থাম্ব|ফর্চুনার মূর্তি
**ফরচুনা** রোমান পুরাণের সৌভাগ্যের দেবী। গ্রিক পুরাণের সৌভাগ্যের দেবী টাইকি ফরচুনার সমতুল্য দেবী। রোমান সমাজে অত্যন্ত গুরুত্বপূর্ণ দেবী হিসেবে ফরচুনা পূজিত হতেন। বিভিন্ন প্রেক্ষিতে ভিন্ন নামে তার পূজা করা হতো।

### ফরচুনাকে পূজার ক্ষেত্রসমূহ
***ফরচুনা এনোনারিয়া** ফসল ফলনে সৌভাগ্য ফিরিয়ে আনত।
***ফরচুনা বেলি** যুদ্ধের ভাগ্য নিয়ন্ত্রণ।
***ফরচুনা প্রিমিজেনিয়া** নতুন জন্ম নেয়া শিশুর ভাগ্য নিয়ন্ত্রণ।
***ফরচুনা ভিরিলিস** কাঙ্থিত পুরুষ পাওয়ার ভাগ্য নিয়ন্ত্রণ। মেয়েরা পালন করত।
***ফরচুনা রিডাক্স** নিরাপদে বাড়ী ফিরে যাওয়ার জন্য।
***ফরচুনা মুলিব্রিস** মেয়েদের ভাগ্য নিয়ন্ত্রণ।
* **ফরচুনা ভিকট্রিক্স** যুদ্ধে জয় নিয়ে আসে।
***ফরাচুনা অগাস্টা** সাম্রাজ্যের ভাগ্য নিয়ন্ত্রণ।
***ফরচুনা ইকুয়েস্ট্রিস** বীরদের ভাগ্য নিয়ন্ত্রণ।
***ফরচুনা ভার্গু** কুমারী মেয়েদের ভাগ্য নিয়ন্ত্রণ।
***ফরচুনা রোমানা** রোমের ভাগ্য নিয়ন্ত্রণ।

### উদ্ধৃতি
1.http://www.mlahanas.de/RomanEmpire/Mythology/Fortuna.html

2.http://www.thaliatook.com/OGOD/augusta.html

## তথ্যসূত্র

বিষয়শ্রেণী:রোমান পুরাণের চরিত্র
আপেক্ষিকতা

* আপেক্ষিকতা তত্ত্ব দ্বারা আরও বোঝানো হতে পারেঃ

** বিশেষ আপেক্ষিকতা তত্ত্ব - কেবলমাত্র সমবেগে চলমান প্রসঙ্গ-কাঠামো এবং আলোর দ্রুতি সম্পর্কে।
** সাধারণ আপেক্ষিকতা তত্ত্ব- সাধারণ প্রসঙ্গ-কাঠামো এবং মহাকর্ষ সম্পর্কে।
টার্কস ও কেইকোস দ্বীপপুঞ্জ

**টার্কস্‌ ও কেইকোস দ্বীপপুঞ্জ** () যুক্তরাজ্য-শাসিত একটি বৈদেশিক অঞ্চল, যা ক্যারিবীয় সাগরে পশ্চিম ভারতীয় দ্বীপপুঞ্জে অবস্থিত দুই গুচ্ছ নিরক্ষীয় দ্বীপ নিয়ে গঠিত। অঞ্চলটি একটি পর্যটন কেন্দ্র ও সামুদ্রিক বাণিজ্যকেন্দ্র হিসেবে পরিচিত।

## তথ্যসূত্র


বিষয়শ্রেণী:ক্যারিবীয় দ্বীপ
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:ব্রিটিশ সমুদ্রপার অঞ্চল
বিষয়শ্রেণী:ক্যারিবীয় নির্ভরশীল অঞ্চল
বিষয়শ্রেণী:১৯৭৩-এ ব্রিটিশ সাম্রাজ্যে প্রতিষ্ঠিত
সর্বজনীন-চাবি ক্রিপ্টোগ্রাফি

right|thumb|220px|পাবলিক কী ক্রিপ্টোগ্রাফির কার্যপদ্ধতি
**পাবলিক কী ক্রিপ্টোগ্রাফি** (Public Key Cryptography) হলো তথ্য গুপ্তায়ন বা ক্রিপ্টোগ্রাফির একটি পদ্ধতি, যাতে তথ্য গুপ্তায়নে ২টি চাবি বা সূত্র ব্যবহার করা হয়, যার একটি সর্বজনীন, বা পাবলিক, এবং অপরটি ব্যক্তিগত বা গোপনীয়। তথ্য পাঠানোর সময় প্রাপকের পাবলিক কী দ্বারা তথ্যকে এনক্রিপ্ট করা হয়। কেবলমাত্র প্রাপক তার ব্যক্তিগত বা প্রাইভেট কী দিয়ে সংশ্লিষ্ট বার্তাটির অর্থ উদ্ঘাটন বা ডিক্রিপ্ট করতে পারেন।

১৯৭৬ সালে হুইটফিল্ড ডিফি ও মার্টিন হেলম্যান এই পদ্ধতি আবিষ্কার করেন। তবে, এর পূর্বে মার্কিন সরকারের গুপ্ত সংস্থা এনএসএ এবং ব্রিটিশ গুপ্তচর সংস্থা এমআই-৬ এটি আবিষ্কার করেছে বলে কোনো কোনো সূত্র অভিমত প্রকাশ করে থাকে।

বিষয়শ্রেণী:তথ্যগুপ্তিবিদ্যা
বিষয়শ্রেণী:সর্বজনীন-চাবি ক্রিপ্টোগ্রাফি
বিষয়শ্রেণী:বেনামী নেটওয়ার্ক
বিষয়শ্রেণী:ক্রিপ্টোগ্রাফিক সফটওয়্যার
বিষয়শ্রেণী:ব্যাংকিং প্রযুক্তি
বিষয়শ্রেণী:নেটওয়ার্ক স্থাপত্য
প্রতান

কোন গ্রহ এবং সূর্যের মধ্যবর্তী কৌণিক দূরত্বকে প্রতান (Elongation) বলা হয়। এর অপর নাম দ্রাঘন। কৌণিক দূরত্ব নির্ণায়ক এই কোণের কেন্দ্রে থাকে পৃথিবী। প্রতানের কিছু বিশেষ মানের জন্য বিশেষ কিছু নাম রয়েছে। যেমন:
* প্রতান ০ ডিগ্রী হলে সে অবস্থানকে গ্রহসংযোগ বা Conjunction বলে।
* প্রতান ১৮০ ডিগ্রী হলে বলে প্রতিযোগ বা Opposition।
* প্রতান ৯০ ডিগ্রী হলে সেই অবস্থানকে বলা হয় পাদসংস্থান বা Quadrature।

অন্তস্থ গ্রহদের প্রতান সূক্ষকোণ হওয়ার কারণেই এই গ্রহগুলোকে সূর্যাস্তের পর পশ্চিমে এবং সূর্যোদয়ের পূর্বে পূর্ব আকাশে দেখা যায়। আর বহিস্থ গ্রহদেরকে রাতের যেকোন সময়ে দেখা যায়।

বিষয়শ্রেণী:জ্যোতির্বিজ্ঞান
বিষয়শ্রেণী:গোলকীয় জ্যোতির্বিজ্ঞান
মহাবিশ্বের বয়স

বৃহৎ বিস্ফোরণ তত্ত্ব অনুসারে **মহাবিশ্বের বয়স** সম্ভাব্য সকল সময়ের মধ্যে দীর্ঘতম, আর সময়ের সৃষ্টিকেই যদি বৃহৎ বিস্ফোরণের সমসাময়িক ধরি তাহলে তো প্রশ্নাতীতভাবেই মহাবিশ্বের বয়সের এই প্রাচীনত্বের সত্যতা পাওয়া যায়। লেখ আকারে স্থাপন করলে সুপ্রাচীন এই সময়ের রেখাটি পৃথিবীর বর্তমান সময় থেকে বিপরীত গতিতে চলে বৃহৎ বিস্ফোরণের সাথে মিলিত হয়।

অবশ্য কিছু তত্ত্ব দাবী করেছে যে মহাবিশ্ব সর্বদাই ছিল এবং এর কোন শুরু নেই। যেমন: স্থির অবস্থা তত্ত্ব, যা পরবর্তীতে সংশোধিত হয়ে কোয়াসি-স্থির অবস্থা তত্ত্ব নামে পরিচিত হয় এবং প্লাজমা মহাবিশ্ব তত্ত্ব। অনেক বিশ্বতত্ত্ব বিশারদই আবার মহাবিশ্বের বয়সকে সম্পূর্ণ ভিন্ন কিছু স্কেলে পরিমাপ করেছেন। এখানে বৃহৎ বিস্ফোরণ তত্ত্ব অনুসারে মহাবিশ্বের বয়স নিয়েই আলোচনা করা হবে।

## ডব্লিউএমএপি'র ভিত্তিতে মহাবিশ্বের বয়স
নাসার উইলকিনসন মাইক্রোওয়েভ অ্যানিসোট্রপি প্রোব তথা **ডব্লিউএমএপি** নামক প্রকল্প অনুসারে মহাবিশ্বের বয়স নিম্নরূপ:

এ অনুসারে মহাবিশ্বের বয়স প্রায় **(১৩.৭ ± .২) × ১০<sup>৯</sup> বছর** । অবশ্য এই প্রকল্পের সকল মডেলকে নিখুঁত ধরে মহাবিশ্বের এই বয়স অনুমান করা হয়েছে; অন্যান্য পদ্ধতিতে ধর্তব্যের মধ্যে আনা হলে বয়সে আরও পার্থক্য হতে পারে।

ক্ষুদ্রতরঙ্গের পটভূমি শক্তির বর্ণালীতে (microwave background power spectrum) অবস্থিত প্রথম শাব্দিক চূড়ার (acoustic peak) অঞ্চলটিকে ব্যবহার করে বয়সের এই পরিমাপ করা হয়েছে। তরঙ্গ বর্ণালীর এই অঞ্চলটি ব্যবহার করে বৃহৎ বিস্ফোরণের ফলে উদ্ভূত অভিঘাত শোষণকারী তলের আকার বের করা হয়েছে যা বয়সের ধারণা দিয়েছে। সেসময় মহাবিশ্বের পুনঃসংযুক্তিকালীন অবস্থা বিরাজ করছিল।

## সিএনও চক্রের ভিত্তিতে বয়স
সাম্প্রতিককালে কার্বন-নাইট্রোজেন-অক্সিজেন চক্রের উপর ভিত্তি করে কিছু গবেষণা করা হয়েছে যাতে দেখা যায় এই চক্রটি আগে যত সময়ব্যাপী প্রক্রিয়া বলে ধরা হয়েছিলো তার চেয়ে দ্বিগুণ ধীরগতিসম্পন্ন। যার ফলে মহাবিশ্বের বয়স উপর্যুক্ত প্রক্রিয়ায় নির্ধারিত বয়সের তুলনায় প্রায় বিলিয়ন বছর পিছিয়ে যায়।

### প্ল্যাঙ্কের এককসমূহ

## তথ্যসূত্র

## বহিঃসংযোগ
*Ned Wright's Cosmology Tutorial
*
*Wayne Hu's cosmological parameter animations
*
*SEDS page on "Globular Star Clusters"
*Douglas Scott "Independent Age Estimates"
*KryssTal "The Scale of the Universe" Space and Time scaled for the beginner.
*iCosmos: Cosmology Calculator (With Graph Generation )
*The Expanding Universe  (American Institute of Physics)

বিষয়শ্রেণী:Physical universe
বিষয়শ্রেণী:ভৌত বিশ্বতত্ত্ব
বিষয়শ্রেণী:Big Bang
বিষয়শ্রেণী:Cosmogony
বিষয়শ্রেণী:বিশ্বতত্ত্ব
বিষয়শ্রেণী:মহাবিস্ফোরণ তত্ত্ব
বিষয়শ্রেণী:সৃষ্টিতত্ত্ব
ঘোষ দন্তমূলীয় উষ্মধ্বনি

**ঘোষ দন্তমূলীয় উষ্মধ্বনি** একটা ব্যঞ্জনধ্বনি। এই ব্যঞ্জনধ্বনিটা বিশ্বের অনেকগুলো কথ্য ভাষায় ধ্বনিমূলক হিসাবে ব্যবহার করা হয়।

আন্তর্জাতিক ধ্বনিমূলক বর্ণমালায় [z]বাংলা লিপিতে ‌‌‌‌‌জ়্। ইংরেজিতে z যেমন "ব্লাউজ়", চিজ়", "জ়েব্রা", "ব্রাউজ়ার" ইত্যাদি, বা ইংরেজিতে "zoo", "has" ইত্যাদি।

বাংলা বর্ণমালায় "জ" বর্ণটি শব্দের সঙ্গে "়" (নুকতা) মিশিয়ে এই আওয়াজ হয়। শুদ্ধ বাংলায় শুধু যে বিদেশী কথায় রয়েছে (যেমন "ব্লাউজ়"), সেগুলিতে ব্যবহার হয়, যদিও আঞ্চলিক উপভাষায় এই ধ্বনিটি খুব ঘন-ঘন ব্যবহার করা হয়, যেমন পূর্বাঞ্চলিক বাংলা "আইজ়" (শুদ্ধ "আজ")।

বিষয়শ্রেণী:ধ্বনিবিজ্ঞান
বিষয়শ্রেণী:আন্তর্জাতিক ধ্বনিমূলক বর্ণমালা
আতিকুজ্জামান খান

**আতিকুজ্জামান খান** (১৯২১  - ১০ই মার্চ, ১৯৮৩) ছিলেন বাংলাদেশী কূটনীতিক, সাংবাদিক এবং ক্রীড়া ভাষ্যকার।

## জন্ম ও প্রাথমিক জীবন
কলকাতায় জন্মগ্রহণ করলেও তার পৈতৃক নিবাস ছিল মানিকগঞ্জের দাদারোখীতে।

## কর্ম
দেশ বিভাগের পূর্বে আতিকুজ্জামান খান কলকাতায় স্টেটসম্যান, অমৃতবাজার, হিন্দুস্থান স্ট্যান্ডার্ড, স্টার অব ইন্ডিয়া প্রভৃতি পত্রিকায় সাংবাদিকতা করেন। দেশ বিভাগের (১৪ই আগস্ট, ১৯৪৭) পর ঢাকায় এসে আতিকুজ্জামান খান মর্নিং নিউজ এবং পরে অবজারভার পত্রিকায় কর্মরত ছিলেন। ১৯৬২ থেকে ১৯৭৩ সাল পর্যন্ত ঢাকা বিশ্ববিদ্যালয়ের সাংবাদিকতা বিভাগের রিডার ও বিভাগীয় চেয়ারম্যান হিসেবে দায়িত্ব পালন করেন। ১৯৭১ সালে বাংলাদেশের স্বাধীনতা যুদ্ধের বিরোধিতা করে বক্তৃতা বিবৃতি প্রদান করে বিতর্কিত হন। আতিকুজ্জামান খান ঢাকা বেতার কেন্দ্রের সংবাদ বিশ্লেষক এবং ক্রীড়া ভাষ্যকার ছিলেন। সত্তর দশকের শেষের দিকে তিনি কলকাতায় বাংলাদেশ দূতাবাসের ডেপুটি হাইকমিশনার হিসেবে কর্মরত ছিলেন।

## তথ্যসূত্র

## উল্লেখযোগ্য গ্রন্থ
* Press in East Pakistan: A Study in Content Analysis (গবেষণামূলক গ্রন্থ)
* Dream Image (কবিতার বই)

বিষয়শ্রেণী:বাংলাদেশী সাংবাদিক
বিষয়শ্রেণী:বাংলাদেশী কূটনীতিবিদ
বিষয়শ্রেণী:বাংলাদেশী ক্রীড়া ধারাভাষ্যকার
বিষয়শ্রেণী:১৯২১-এ জন্ম
বিষয়শ্রেণী:১৯৮৩-এ মৃত্যু
আতিকুল ইসলাম (সঙ্গীতশিল্পী)

**আতিকুল ইসলাম** (১৯৩৫ - ২ এপ্রিল ১৯৭৫) ছিলেন একজন বাংলাদেশী সঙ্গীতশিল্পী। বাংলাদেশে রবীন্দ্র সঙ্গীত জনপ্রিয় করে তোলার ক্ষেত্রে তার উল্লেখযোগ্য অবদান রয়েছে।

## প্রারম্ভিক জীবন
আতিকুল ১৯৩৫ সালে চাঁদপুরে জন্মগ্রহণ করেন। শান্তিনিকেতনের বিশ্বভারতী বিশ্ববিদ্যালয় থেকে তিনি রবীন্দ্র সঙ্গীতে ডিগ্রী লাভ করেন। ১৯৬৫ সালে তিনি হাওয়াইয়ান বিশ্ববিদ্যালয় থেকে *মেরিট অন প্রোডাকশন* শীর্ষক কোর্স সম্পন্ন করেন।

## কর্মজীবন
আতিকুল ১৯৫৯ সালে ঢাকার বুলবুল ললিতকলা একাডেমিতে শিক্ষক হিসেবে যোগ দেন এবং দীর্ঘদিন বুলবুল ললিতকলা একাডেমির সাথে যুক্ত ছিলেন। তিনি ১৯৬৫ সালের পর একাডেমির প্রযোজনা বিভাগের অধিকর্তা পদে উন্নীত হন। ১৯৬৯ সালের গণঅভ্যুত্থানের সময় তিনি বিক্ষুদ্ধ শিল্পী সমাজ সংগঠনের অন্যতম সংগঠক ছিলেন এবং ১৯৭১ সালে বাংলাদেশের স্বাধীনতা যুদ্ধের সময় আলতাফ মাহমুদের সহযোগিতায় গোপনে শিল্পীদের সংগঠিত করেন। বুলবুল ললিতকলা একাডেমির প্রযোজনায় তার পরিচালিত নৃত্যনাট্যের মধ্যে *হাজার তারের বীণা*, *বাদল বরিষণে*, *[[চিত্রাঙ্গদা]]*, *রাজপথ-জনপদ* উল্লেখযোগ্য।

১৯৭৫ সালের ২ এপ্রিল তিনি ঢাকায় মৃত্যুবরণ করেন।

## তথ্যসূত্র

বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:বাংলাদেশী সাংস্কৃতিক কর্মী
বিষয়শ্রেণী:১৯৩৫-এ জন্ম
বিষয়শ্রেণী:১৯৭৫-এ মৃত্যু
বিষয়শ্রেণী:চাঁদপুর জেলার ব্যক্তি
আনন্দচন্দ্র নন্দী

বহু আধ্যাত্মিক গানের রচয়িতা **আনন্দচন্দ্র নন্দী** ব্রাহ্মণবাড়িয়া জেলার কালিকচ্ছ গ্রামে জন্মগ্রহণ করেন। তার জন্ম ১১ ই বৈশাখ ১২৩৯ বাংলা। ১১ই জ্যৈষ্ঠ ১৩০৭ বাংলা তিনি তিরোধান গমন করেন। মহারাজ **আনন্দ স্বামী** নামে তিনি সুপরিচিত এই গীতিকারের রচিত গান বাংলাদেশে বহুল প্রচলিত। ব্রাহ্মণবাড়িয়ার সাতমোড়া গ্রামের প্রসিদ্ধ সাধক মনোমোহন দত্ত তার শিষ্য।

## তথ্যসূত্র

বিষয়শ্রেণী:বাঙালি সঙ্গীতজ্ঞ
বিষয়শ্রেণী:বাঙালি আধ্যাত্মিক সাধক
আনন্দমোহন বসু

**আনন্দমোহন বসু** (২৩শে সেপ্টেম্বর, ১৮৪৭- ২০শে আগস্ট, ১৯০৬) ছিলেন একজন বাঙালি রাজনীতিবিদ, ভারতীয় জাতীয় কংগ্রেসের সভাপতি এবং সমাজসেবক। কিশোরগঞ্জ জেলা বৃহত্তর ময়মনসিংহ জেলার জয়সিদ্ধি গ্রামে তিনি জন্মগ্রহণ করেন। ময়মনসিংহ জজ আদালতের পেশকার পদ্মলোচন বসু ছিলেন তার পিতা। বিজ্ঞানী জগদীশচন্দ্র বসুর বোন স্বর্ণপ্রভা বসু তার স্ত্রী। আনন্দমোহন বসু সস্ত্রীক হিন্দুধর্মে দীক্ষিত হয়েছিলেন।

## জীবনী
আনন্দমোহন বসু বৃহত্তর ময়মনসিংহের কিশোরগঞ্জ জেলার জয়সিদ্ধি গ্রামের এক ভূস্বামী পরিবারে জন্মগ্রহণ করেন। কিন্তু তার জন্ম হয় ময়মনসিংহেই। তার প্রাথমিক পড়াশোনা শুরু হয় ময়মনসিংহেই। ময়মনসিংহ জিলা স্কুল থেকে মেধা তালিকায় ৯ম স্থান অধিকার করে এনট্রান্স পরীক্ষা পাশ করেন। এফএ এবং বিএ পরীক্ষা দেন প্রেসিডেন্সী কলেজ থেকে। উভয় পরীক্ষায়ই শীর্ষস্থান অধিকার করেন। ১৮৭০ সালে কলকাতা বিশ্ববিদ্যালয় কর্তৃক প্রদত্ত প্রেমচাঁদ রায়চাঁদ বৃত্তি লাভ করেন। বৃত্তি নিয়ে উচ্চ শিক্ষা অর্জনের লক্ষ্যে ইংল্যান্ড যান। সেখানে কেমব্রিজের ক্রাইস্ট কলেজ থেকে উচ্চতর গণিত বিষয়ে পড়াশোনা করেন। অনার্সসহ ডিগ্রী পরীক্ষা তথা ট্রাইপস পরীক্ষা প্রথম শ্রেণী লাভ করে প্রথম ভারতীয় র‌্যাংলার হবার সৌভাগ্য অর্জন করেন। ১৮৭৪ সাল থেকে তিনি আইন ব্যবসা শুরু করেছিলেন।

## রাজনৈতিক দর্শন
আনন্দমোহন বসু ১৮৮৪, ১৮৯০ এবং ১৮৯৫ সালে বঙ্গীয় ব্যবস্থাপক সভার সদস্য নির্বাচিত হয়েছিলেন। তিনি ১৯০৫ সালের বঙ্গভঙ্গের তীব্র বিরোধিতা করেন।

## অবদান
* ময়মনসিংহ শহরে *ময়মনসিংহ ইনস্টিটিউশন* নামে বিদ্যালয় স্থাপন করেন (১৮৮৩), বর্তমানে এটি আনন্দ মোহন কলেজ, ময়মনসিংহ নামে পরিচিত এবং তিনি ময়মনসিংহে সিটি কলেজিয়েট স্কুল প্রতিষ্ঠা করেন।।
* শিবনাথ শাস্ত্রীর সহযোগিতায় কলকাতায় *[[সিটি কলেজ (আমহারস্ট স্ট্রীট)|সিটি স্কুল]]* প্রতিষ্ঠা করেন (১৮৭৯)। এটি এখন আনন্দমোহন কলেজ (কলকাতা) নামে পরিচিত।
* কলকাতায় বঙ্গ মহিলা বিদ্যালয় স্থাপনে গুরুত্বপূর্ণ ভূমিকা পালন করেন (১৮৭৬)।

## তথ্যসূত্র


বিষয়শ্রেণী:বাঙালি সমাজসেবক
বিষয়শ্রেণী:বাঙালি রাজনীতিবিদ
বিষয়শ্রেণী:বাংলার নবজাগরণ
বিষয়শ্রেণী:১৮৪৭-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯০৬-এ মৃত্যু
বিষয়শ্রেণী:ময়মনসিংহ জিলা স্কুলের প্রাক্তন শিক্ষার্থী
বিষয়শ্রেণী:কিশোরগঞ্জ জেলার ব্যক্তি
বিষয়শ্রেণী:ময়মনসিংহের ব্যক্তি
বিষয়শ্রেণী:বাঙালি হিন্দু
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:বাঙালি আইনজীবী
বিষয়শ্রেণী:ব্রাহ্ম
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেসের সভাপতি
বিষয়শ্রেণী:২০শ শতাব্দীর বাঙালি
বিষয়শ্রেণী:১৯শ শতাব্দীর বাঙালি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:ময়মনসিংহ জেলার ব্যক্তি
বিষয়শ্রেণী:ব্রিটিশ ভারতের সমাজকর্মী
বিষয়শ্রেণী:পশ্চিমবঙ্গের সমাজকর্মী
বিষয়শ্রেণী:ভারতীয় আইনজীবী
বিষয়শ্রেণী:১৯শ শতাব্দীর ভারতীয় আইনজীবী
বিষয়শ্রেণী:ভারতীয় শিক্ষায়তনিক
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:বিশ্ববিদ্যালয় ও মহাবিদ্যালয়ের প্রতিষ্ঠাতা
আ. ন. ম. বজলুর রশীদ

**আবু** **নঈম** **মোহাম্মদ বজলুর রশিদ** (জন্ম : ৮ মে ১৯১১ - মৃত্যু ৮ ডিসেম্বর ১৯৮৬ ) তিনি **এএনএম বজলুর রশিদ** নামে পরিচিত একজন বাংলাদেশী শিক্ষাবিদ, নাট্যকার, কবি, ঔপন্যাসিক ইত্যাদি ছিলেন।

তার রচিত 'আমাদের দেশ' ছড়াটি
শিশুদের অনেক প্রিয়। সাহিত্যের অবদানের জন্য ১৯৬৭ সালে নাটকের জন্য তিনি বাংলা একাডেমি সাহিত্য পুরস্কার এবং ১৯৬৯ সালে তমঘা-ই-ইমতিয়াজ ভূষিত হন।

## প্রারম্ভিক ও শিক্ষা জীবন
রশীদ ১৯১১ সালের ৮ই মে তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ফরিদপুর শহরে জন্মগ্রহণ করেন। তার পৈতৃক নিবাস কুষ্টিয়া জেলার মিরপুর থানায়। তার পিতা হারুন-অর-রশীদ ছিলেন একজন আইনজীবী ও নদীয়া জেলার তৃতীয় মুসলিম গ্রাজুয়েট ছিলেন। তার মাতার নাম নছিমুননেসা।

রশিদ ১৯২৮ সালে ফরিদপুর জিলা স্কুল থেকে ম্যাট্রিকুলেশন পাস করেন। তিনি ১৯৩১ সালে ইন্টারমিডিয়েট এবং ১৯৩৩ সালে রাজেন্দ্র কলেজ থেকে স্নাতক এবং ১৯৩৮ সালে ঢাকা টিচার্স ট্রেনিং কলেজ থেকে বিটি ডিগ্রি অর্জন করেন । পরে তিনি ১৯৫৪ সালে ঢাকা বিশ্ববিদ্যালয় থেকে বাংলায় স্নাতকোত্তর পাস করেন।

## কর্মজীবন
বজলুর রশিদ ১৯৩৪ সালে ঢাকা সরকারি মুসলিম উচ্চ বিদ্যালয়ের শিক্ষক হিসাবে কর্মজীবন শুরু করেন। ১৯৫৫-১৯৭২ সালে তিনি ঢাকা টিচার্স ট্রেনিং কলেজে কর্মরত ছিলেন। তিনি ১৯৭৩-১৯৭৫ সালে ঢাকা বিশ্ববিদ্যালয়ে এবং ১৯৭৫-৮০ সালে জাহাঙ্গীরনগর বিশ্ববিদ্যালয়ে ইংরেজি বিভাগে খণ্ডকালীন শিক্ষকতা করেন।

## প্রকাশিত গ্রন্থাবলী
;কাব্যগ্রন্থ

* পান্থবীণা (১৯৪৭)
* মরুসূর্য (১৯৬০)
* শীতে বসন্তে (১৯৬৭)
* রঙ ও রেখা (১৯৬৯)
* এক ঝাঁক পাখি (১৯৬৯)
* মৌসুমী মন (১৯৭০)
* মেঘ বেহাগ (১৯৭১)
* রক্ত কমল (১৯৭২)

;নাটক

* ঝড়ের পাখি (১৯৫৯)
* যা হতে পারে (১৯৬২)
* উত্তরফল্গুনী (১৯৬৪)
* সংযুক্তা (১৯৬৫)
* ত্রিমাত্রিক (১৯৬৬)
* শিলা ও শৈলী (১৯৬৭)
* সুর ও ছন্দ (১৯৬৭)
* উত্তরণ (১৯৬৯)
* রূপান্তর (১৯৭০)
* একে একে এক (১৯৭৬)
* ধানকমল

;উপন্যাস

* পথের ডাল (১৯৪৯)
* অন্তরাল (১৯৫৮)
* মনে মনান্তরে (১৯৬২)
* নীল দিগন্ত (১৯৬৭)

;ভ্রমনকাহিনী

* দ্বিতীয় পৃথিবীতে (১৯৬০)
* পথ বেঁধে দিল (১৯৬০)
* দুই সাগরের দেশে (১৯৬৭)
* পথ ও পৃথিবী (১৯৬৭)

;জীবনী

* আমাদের নবী (১৯৪৬)
* আমাদের কবি (১৯৫১)
* রবীন্দ্রনাথ (১৯৬১)
* জীবন বিচিত্রা (১৯৬২)
* পাকিস্তানের সুফীসাধক (১৯৬৫)
* স্কুলে মাতৃভাষা শিক্ষণ (১৯৬৯)
* ইসলামের ইতিবৃত্ত (১৯৭২)
* জীবনবাদী রবীন্দ্রনাথ (১৯৭২)

## পুরস্কার ও সম্মাননা
* ভগবতীচরণ স্মৃতিপদক
* পাকিস্তান সরকার কর্তৃক প্রদত্ত '''তমঘা'''-ই-'''ইমতিয়াজ''' -১৯৬৯
* বাংলা একাডেমি সাহিত্য পুরস্কার, ১৯৭৬
* ঢাকা বেতারের শ্রেষ্ঠ নাট্যকার ও শ্রেষ্ঠ গীতিকার পুরস্কার

## তথ্যসূত্র

## বহিঃসংযোগ
* 
* বাংলা একাডেমির বিভিন্ন পুরস্কারপ্রাপ্ত লেখক তালিকা 

বিষয়শ্রেণী:১৯১১-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী সাহিত্যিক
বিষয়শ্রেণী:বাংলাদেশী শিক্ষাবিদ
বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী
বিষয়শ্রেণী:বাংলাদেশী নাট্যকার
বিষয়শ্রেণী:ফরিদপুরের ব্যক্তি
বিষয়শ্রেণী:বাংলাদেশী শিক্ষায়তনিক
বিষয়শ্রেণী:বাঙালি লেখক
বিষয়শ্রেণী:ঢাকা গভর্নমেন্ট মুসলিম হাই স্কুলের শিক্ষক
বিষয়শ্রেণী:জাহাঙ্গীরনগর বিশ্ববিদ্যালয়ের শিক্ষক
বিষয়শ্রেণী:ফরিদপুর জিলা স্কুলের প্রাক্তন শিক্ষার্থী
বিষয়শ্রেণী:সরকারি রাজেন্দ্র কলেজের প্রাক্তন শিক্ষার্থী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:তমঘা-ই-ইমতিয়াজ প্রাপক
বিষয়শ্রেণী:মিরপুর উপজেলার ব্যক্তি
বিষয়শ্রেণী:খুলনা বিভাগের শিক্ষায়তনিক
বিষয়শ্রেণী:কুষ্টিয়া জেলার লেখক
আনিস চৌধুরী

**আনিস চৌধুরী** (জন্ম: ২ নভেম্বর, ১৯২৯ - মৃত্যু: ১৯৯০) ছিলেন বাংলাদেশী নাট্যকার এবং ঔপন্যাসিক। তার জন্ম কলকাতায় হলেও পৈতৃক নিবাস ছিল কুমিল্লায়। ১৯৬৮ সালে নাটকে বাংলা একাডেমী পুরস্কার লাভ করেন।

## জন্ম
চৌধুরী, আনিস (১৯২৯-১৯৯০)  কথাসাহিত্যিক, নাট্যকার। তার পিতৃদত্ত নাম আনিসুজ্জামান কামরুদ্দীন। ছাত্রাবস্থায় তিনি আনিসুজ্জামান চৌধুরী নাম ধারণ করেন; ‘আনিস চৌধুরী’ তার সাহিত্যিক নাম। কলকাতার তালতলা লেনে নানার বাড়িতে তার জন্ম। তাদের আদি নিবাস কুমিল্লা জেলায়। পিতা নুরুল হুদা চৌধুরী ছিলেন কুমিল্লার ইনসাফ হাইস্কুলের প্রধান শিক্ষক।

## শিক্ষাজীবন
আনিস চৌধুরীর লেখাপড়া শুরু হয় মাইজভান্ডার শরিফে। তিনি ১৯৪৪ সালে প্রবেশিকা, ১৯৪৬ সালে কলকাতার  প্রেসিডেন্সি কলেজ থেকে ইন্টারমিডিয়েট এবং ১৯৫৩ সালে ঢাকা বিশ্ববিদ্যালয় থেকে বিএসসি পাস করেন।

## কর্মজীবন
১৯৫৪ সালে তিনি সরকারি চাকরিতে যোগ দেন এবং পরে করাচির রেডিও পাকিস্তান-এ টেকনিক্যাল এসিস্ট্যান্ট হিসেবে কাজ করেন। স্বাধীনতার পর তিনি বাংলাদেশ টেলিভিশনের উপ-মহাপরিচালক ও সরকারের বহিঃপ্রচার বিভাগের মহাপরিচালক নিযুক্ত হন। ১৯৭৯ সালে তিনি ডেপুটেশনে পররাষ্ট্র মন্ত্রণালয়ে যোগ দেন এবং কিছুদিন ইসলামাবাদে বাংলাদেশ দূতাবাসের প্রথম প্রেস কাউন্সিলর হিসেবে দায়িত্ব পালন করেন। মৃত্যুর পূর্ব পর্যন্ত তিনি একটি জীবনবীমা কোম্পানির উপদেষ্টা ছিলেন। আনিস চৌধুরী ছাত্রাবস্থায় (১৯৪৬-৪৭)  কলকাতা থেকে প্রকাশিত ইত্তেহাদ পত্রিকার সহসম্পাদকের দায়িত্ব পালন করেন।

## মৃত্যু
১৯৯০ সালের ২ নভেম্বর ঢাকায় তার মৃত্যু হয়।

## সাহিত্য কর্ম
* **নাটক**
** *মানচিত্র*
** *অ্যালবাম* (১৯৬৫)
** *চেহারা* (১৯৭৯)
** *তবুও অন্যান্য*
* **উপন্যাস**
** *সরোবর* (১৯৬৭)
** *সৌরভ* (১৯৬৮)
** *শখের পুতুল*(১৯৬৮)
** *মধুগড়* (১৯৭৪)
** *ঐ রকম একজন* (১৯৮৬)
** *ময়নামতী*
* **গল্প সংকলন**
** *সুদর্শন ডাকছে* (১৯৭৮)

## তথ্যসূত্র


## বহিঃসংযোগ

বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী পুরুষ ঔপন্যাসিক
বিষয়শ্রেণী:১৯২৯-এ জন্ম
বিষয়শ্রেণী:১৯৯০-এ মৃত্যু
বিষয়শ্রেণী:নাটকে বাংলা একাডেমি সাহিত্য পুরস্কার বিজয়ী
বিষয়শ্রেণী:প্রেসিডেন্সি বিশ্ববিদ্যালয়, কলকাতার প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতার_লেখক
কলিন হাস্কেল

**কলিন ম্যারি হাস্কেল** (জন্ম ডিসেম্বর ৬, ১৯৭৬) আমেরিকান রিয়্যালিটি সো সার্ভেইভারের প্রথম ভাগের একজন প্রতিযোগী ছিল।  তিনি জন এবং প্যাট্রিসিয়া হাস্কেল বেথেসডা, ম্যারিল্যান্ডে জন্ম দেন। কলিন ইউনিভার্সিটি অফ জর্জিয়ার একজন স্নাতক শিক্ষার্থী ছিলেন।

## তথ্যসূত্র

## বহিঃসংযোগ
* 
* সিবিএস সার্ভেইভার প্রোফাইল

বিষয়শ্রেণী:১৯৭৬-এ জন্ম
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর মার্কিন নারী
উজবেকিস্তানের জাতীয় পতাকা

[থাম্ব|ডান|250px|[চিত্র:FIAV 111000.svg|20px Flag ratio: 1:2]]

**উজবেকিস্তানের জাতীয় পতাকা** নভেম্বর ১৮, ১৯৯১ হতে গৃহীত ও প্রবর্তিত হয়।

এই পতাকার তাৎপর্য সম্পর্কে বেশ কয়েকটি ধারণা চালু আছে।

১২টি তারকা উজবেকিস্তানের ১২টি প্রশাসনিক অঞ্চলকে নির্দেশ করছে। নীল ফালিটি আকাশ, সাদা অংশটি ন্যয়, এবং সবুজ অংশটি আতিথেয়তাকে নির্দেশ করছে। দুইটি সংকীর্ণ লাল ফালি শক্তির প্রতীক। নতুন চাঁদটি হয় বহুদিনের পরাধীনতার পরে স্বাধীন দেশ হিসাবে উজবেকিস্তানের পুনরাবির্ভাব, অথবা দেশটির অধিবাসীদের প্রধান ধর্ম ইসলামকে নির্দেশ করছে।

অন্য একটি মতে ১২টি তারকা হয় ১২ মাস, বা ১২টি রাশিচক্রের চিহ্নকে নির্দেশ করছে। আর সাদা ফালিটি দেশের প্রধান ফসল তুলা, এবং নতুন চাঁদটি ইসলাম ধর্মের প্রতীক।

তৃতীয় একটি মতানুসারে নীল বর্ণটি পানি, সাদাটি শান্তি, এবং সবুজটি প্রকৃতির প্রতীক। লাল রেখাগুলি প্রতিটি অংশকে যুক্তকারী শক্তির প্রতীক।

উজবেকিস্তান ধর্মনিরপেক্ষ দেশ বলে পতাকার বর্ণ ও চিহ্নগুলির তাৎপর্য সরকারি মতে ইসলামের সাথে সম্পর্কিত নয়।

## তথ্যসূত্র

বিষয়শ্রেণী:উজবেকিস্তান
বিষয়শ্রেণী:দেশ অনুযায়ী পতাকা
বিষয়শ্রেণী:জাতীয় পতাকা
আবদুল কাদির (দ্ব্যর্থতা নিরসন)

**আবদুল কাদির** শিরোনাম নিম্নলিখিত ব্যক্তিবর্গকে নির্দেশ করে:

* আবদুল কাদির; বিশ শতকের বাঙালি কবি।
* আবদুল কাদির (ক্রিকেটার); পাকিস্তানের খ্যাতনামা ক্রিকেটার।
* আবদুল কাদির (পাকিস্তানি ক্রিকেটার); পাকিস্তানের ক্রিকেটার।
আহসান হাবীব (দ্ব্যর্থতা নিরসন)

**আহসান বা আহসান হাবীব ** শিরোনাম নিম্নলিখিত ব্যক্তিবর্গকে নির্দেশ করে:
* আহসান হাবীব (কবি); বাংলাদেশী কবি এবং সাহিত্যিক।
* আহসান হাবীব (কার্টুনিস্ট); জনপ্রিয় বাংলাদেশী কার্টুনিস্ট।
ফজলুল হক

**ফজলুল হক** নামটি নিম্নের ব্যক্তিবর্গকে নির্দেশ করতে পারেঃ

* ফজলুল হক (বীর প্রতীক) -বীর প্রতীক খেতাব প্রাপ্ত মুক্তিযোদ্ধা।
* ফজলুল হক বীর প্রতীক -বীর প্রতীক খেতাব প্রাপ্ত মুক্তিযোদ্ধা।
*ফজলুল হক (চলচ্চিত্র পরিচালক) -বাংলাদেশী চলচ্চিত্র পরিচালক, প্রযোজক ও সাংবাদিক ছিলেন।
*ফজলুল হক (সঙ্গীতজ্ঞ) - নজরুল সঙ্গীত শিল্পী।
*ফজলুল হক (বিচারপতি) -বাংলাদেশের উচ্চ আদালতের একজন বিচারক ছিলেন। তিনি ২০০৭ সালে নির্দলীয় তত্ত্বাবধায়ক সরকারের উপদেষ্টা ছিলেন।

## আরও দেখুন

*ফজলুল হক খোন্দকার -কৃষক নেতা ও মুক্তিযুদ্ধের সংগঠক।
*ফজলুল হক তালুকদার -বাংলাদেশী রাজনীতিবিদ যিনি তৎকালীন বাকেরগঞ্জ-৯ আসনের সংসদ সদস্য ছিলেন।
*ফজলুল হক আছপিয়া -বাংলাদেশী রাজনীতিবিদ যিনি সুনামগঞ্জ-৪ আসনের সংসদ সদস্য ছিলেন।
*ফজলুল হক আমিনী -বাংলাদেশী রাজনীতিবিদ ও ইসলামী চিন্তাবিদ।
*আবুল কাশেম ফজলুল হক -বাঙ্গালী রাজনীতিবিদ।
*আবুল কাসেম ফজলুল হক -প্রাবন্ধিক, লেখক ও রাষ্ট্রচিন্তাবিদ।
*জি এম ফজলুল হক -বাংলাদেশী রাজনীতিবিদ যিনি চাঁদপুর-৩ আসনের সংসদ সদস্য ছিলেন।

## স্থাপনা

* ফজলুল হক মুসলিম হল -ঢাকা বিশ্ববিদ্যালয়ের অন্যতম প্রাচীন আবাসিক হল।
পেনিসিলিন

**পেনিসিলিন** (ইংরেজি: Penicillin) হলো একটি অ্যান্টিবায়োটিক গ্রুপ। এদেরকে সাধারণত পেনিসিলিয়াম নামক ছত্রাক (প্রধানত পেনিসিলিয়াম ক্রাইসোজেনাম ও পেনিসিলিয়াম রুবেন্স) থেকে তৈরি করা হয়। বেশির ভাগ পেনিসিলিনই প্রাকৃতিক উপায়ে আহরণ করা হয়। তবে শুধুমাত্র দুটি প্রাকৃতিক পেনিসিলিনকে পথ্য হিসেবে ব্যবহার করা হয়: পেনিসিলিন জি ও পেনিসিলিন ভি।

পেনিসিলিন ছিল ব্যাকটেরিয়ার সংক্রমণের বিরুদ্ধে কাজ করা প্রথম ওষুধ; যা অনেক গুরুতর সংক্রমণ, যেমন: সিফিলিসের বিরুদ্ধে কার্যকর ছিল। পেনিসিলিন এখনও ব্যাপকভাবে ব্যবহৃত হচ্ছে; যদিও ব্যাকটেরিয়া এখন অনেক ধরনের প্রতিরোধ গড়ে তুলেছে এর বিরুদ্ধে। সব পেনিসিলিন বিটা-ল্যাক্টাম অ্যান্টিবায়োটিক এবং ব্যাকটেরিয়া বিরুদ্ধে ব্যবহার করা হয়, সাধারণত গ্রাম-ব্যাকটেরিয়ার সৃষ্ট ইনফেকশনের চিকিত্সায় এর কার্যকারিতা ভালো।

ব্যাক্টেরিয়ার কোষপ্রাচীরের পেপটাইডোগ্লাইকেন সংশ্লেষণ বন্ধ করার মাধ্যমে পেনিসিলিন কাজ করে থাকে।

## গঠন
পেনিসিলিন বিটা-ল্যাক্টাম জাতীয় অ্যান্টিবায়োটিক।
"penam" শব্দটি পেনাসিলিন এন্টিবায়োটিক সদস্যদের মূল রাসায়নিক গঠন বর্ণনায় ব্যবহার করা হয়। এই রাসায়নিক গঠন এর আণবিক সূত্র R-C9H11N2O4S। যেখানে R একটি পরিবর্তনশীল পার্শ্ব চেইন।

সাধারণ পেনিসিলিন একটি ৩১৩ আণবিক ওজন থেকে ৩৩৪ গ্রাম/মোল

## ব্যবহার
পেনিসিলিন প্রায়ই ব্যবহৃত হয় পেনিসিলিন জি, প্রকেইন পেনিসিলিন, বেঞ্জেথিন পেনিসিলিন, এবং পেনিসিলিন V হিসেবে।

প্রকেইন পেনিসিলিন, বেঞ্জেথিন পেনিসিলিন একই কার্যকারিতা দেয়,তবে বেঞ্জেথিন পেনিসিলিন এর কার্যকারিতা দীর্ঘ। পেনিসিলিন V হল গ্রাম-ঋণাত্মক ব্যাকটেরিয়ার বিরুদ্ধে কম কার্যকারি,যেখানে বেঞ্জেথিন পেনিসিলিন বেশি কার্যকর।
পেনিসিলিন V কে মূখে প্রদান করা যায়, কিন্তু বেঞ্জেথিন পেনিসিলিন ইনজেকশন দ্বারা প্রদও।

## উৎপাদন
পেনিসিলিন পেনিসিলিনিয়ম প্রজাতির জৈবিক কার্যকলার মাঝে উৎপাদিত আপ্রোযনিও উৎপাদন এবং যখন ছত্রাক বৃদ্ধি উপর জোর বাধার হয় তখন এটি উৎপাদিত হয়। এটি ছত্রাক এর স্বাভাবিক বৃদ্ধির সময় উৎপাদিত হয় না। পেনিসিলিন উৎপাদন আন্তক্রিয়া শিল পথে সীমাবদ্ধঃ

:α- + AcCoA → homocitrate→ L-α-অ্যামাইনো অ্যাডিপিক অ্যাসিড → L-লাইসিন + β-ল্যক্টাম

## ইতিহাস
১৯২৯ সালে স্কটিশ বিজ্ঞানী এবং নোবেল বিজয়ী আলেকজান্ডার ফ্লেমিং পেনিসিলিন আবিষ্কার করেন। একটি দুর্ঘটনা থেকে এর আবিষ্কার।

ঔষধ হিসাবে ব্যবহারের জন্য পেনিসিলিন এর উন্নতিতে দাবিদ্বার অস্ট্রেলিয়ান হাওয়ার্ড ওয়াল্টার ফ্লররি, একসাথে জার্মান নোবেল বিজয়ী আর্নেস্ট অ্যান্ড চেন এবং ইংরেজি প্রাণরসায়নবিদ নর্মান হিটলে।

## উন্নতি

## তথ্যসূত্র

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:অ্যান্টিবায়োটিক
বিষয়শ্রেণী:পেনিসিলিন
বিষয়শ্রেণী:হেপাটোটক্সিন
বিষয়শ্রেণী:অণুজীববিজ্ঞান
বিষয়শ্রেণী:ফাইজার মার্কা
বিষয়শ্রেণী:স্কটল্যান্ডীয় উদ্ভাবন
হেনরি অ্যাডাম্‌স

thumb|150px|হেনরি অ্যাডাম্‌স
**হেনরি ব্রুক্‌স অ্যাডাম্‌স** (ইংরেজি: Henry Brooks Adams) (১৬ ফেব্রুয়ারি ১৮৩৮ – ২৭ মার্চ ১৯১৮) একজন মার্কিন ইতিহাসবিদ, সাংবাদিক ও ঔপন্যাসিক। 

## তথ্যসূত্র

বিষয়শ্রেণী:১৮৩৮-এ জন্ম
বিষয়শ্রেণী:১৯১৮-এ মৃত্যু
Adams, Henry
বিষয়শ্রেণী:মার্কিন ইতিহাসবিদ
বিষয়শ্রেণী:মার্কিন পুরুষ সাংবাদিক
বিষয়শ্রেণী:মার্কিন ঔপন্যাসিক
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হার্ভার্ড বিশ্ববিদ্যালয়ের শিক্ষক
বিষয়শ্রেণী:বোস্টনের ব্যক্তি
বিষয়শ্রেণী:পুলিৎজার পুরস্কার বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:আমেরিকান অ্যাকাডেমি অব আর্টস অ্যান্ড লেটার্সের সদস্য
বিষয়শ্রেণী:১৯শ শতাব্দীর মার্কিন ঔপন্যাসিক
বিষয়শ্রেণী:ফ্রান্সে মার্কিন প্রবাসী
বিষয়শ্রেণী:মার্কিন পুরুষ ঔপন্যাসিক
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
কিশোরগঞ্জ রেলওয়ে স্টেশন

**কিশোরগঞ্জ রেলওয়ে স্টেশন** বাংলাদেশের কিশোরগঞ্জ শহরে অবস্থিত ময়মনসিংহ-গৌরীপুর-­ভৈরব রেলপথের একটি রেলওয়ে স্টেশন। এটি কিশোরগঞ্জ শহরের দক্ষিণাংশে করগাও বাসস্ট্যান্ড এর দক্ষিণে এবং সাত মাথা মোড় থেকে উত্তরে অবস্থিত। এটি জশোদলপুর রেলওয়ে স্টেশন   ও নীলগঞ্জ রেলওয়ে স্টেশনের মধ্যবর্তী স্টেশন। ঢাকা বিমানবন্দর রেলওয়ে স্টেশন থেকে কিশোরগঞ্জ রেলস্টেশনের দুরত্ব প্রায় ৯০ কিলোমিটার এবং ভৈরব বাজার জংশন থেকে প্রায় ৫০ কিলোমিটার। এ স্টেশন থেকে কিশোরগঞ্জ এক্সপ্রেস, এগারোসিন্দুর গোধুলি, এগারোসিন্দুর প্রভাতীর মত বিলাসবহুল আন্তঃনগর ট্রেন চলাচল করে। একটি মিটারগেজ রেললাইন ও দুটি প্লাটফর্ম দিয়ে এটি কিশোরগঞ্জ শহর ও তার পার্শ্ববর্তী এলাকাকে পরিষেবা প্রদান করে। ঈদের দিন শোলাকিয়া ঈদগাহের অতিরিক্ত মানুষ বহনের জন্য এ স্টেশনে অতিরিক্ত ট্রেন চলাচল করে।

## ইতিহাস
কিশোরগঞ্জ রেলওয়ে স্টেশন ১৯১২ থেকে ১৯১৮ সালে তৈরি  ময়মনসিংহ- গৌরীপুর- ভৈরব লাইনের সাথে চালু হয়।

## পরিষেবা
*কিশোরগঞ্জ এক্সপ্রেস
*এগারো সিন্ধুর প্রভাতী এক্সপ্রেস
*এগারো সিন্ধুর গোধুলী এক্সপ্রেস     
*বিজয় এক্সপ্রেস   
*ময়মনসিংহ এক্সপ্রেস
*ঈশা খাঁ এক্সপ্রেস ও
*লোকাল ট্রেন।

## তথ্যসূত্র

বিষয়শ্রেণী:কিশোরগঞ্জ জেলার রেলওয়ে স্টেশন
বিজ্ঞাপন

[thumb|250px|[জাপান|জাপানের টোকিও শহরের শিন্‌জোকুয়ে বিলবোর্ড ও বিজ্ঞাপন]] 
**বিজ্ঞাপন** আধুনিক কালের একটি বহুল ব্যবহৃত বিপণন কৌশল যার মূল উদ্দেশ্য হলো পণ্যের ও কৃত্যের গুণাবলী ও বৈশিষ্টাদি সম্পর্কে প্রধানত সংবাদপত্র ও টেলিভিশনের মাধ্যমে ভোক্তাদের অবহিত করা। দেয়াললিখণ, হ্যাণ্ডবিল ও পোস্টারের মাধ্যমে কয়েক শত বৎসর যাবত বিজ্ঞাপন করা হচ্ছে। একবিংশ শতাব্দীতে ডিজিটাল প্রযুক্তি, বিশেষ করে ইন্টারনেট ভিত্তিক ডিজিটাল প্রযুক্তির ব্যাপক প্রসারে ফলে বিজ্ঞাপনের নতুন নতুন মাধ্যম আবিষ্কৃত ও প্রবর্তিত হয়েছে।

বিজ্ঞাপন চিহ্নিত ব্যবসায়ী উদ্যোক্তা কর্তৃক অর্থের বিনিময়ে, ধারণা, পণ্য ও সেবার নৈর্ব্যক্তিক উপস্থাপনা ও প্রসার। বিজ্ঞাপন একটি একমুখী যোগাযোগ ব্যবস্থা। সাধারণত পণ্য ও সেবার প্রতি জনসাধারণের দৃষ্টি আকর্ষণ করার জন্য বিজ্ঞাপন প্রচারিত হয়, তবে এছাড়াও বিজ্ঞাপনের বিবিধ উদ্দেশ্য আছে।
thumb|250px|সাধারণ নৌকার পাল বিজ্ঞাপনের মাধ্যম হিসাবে ব্যবহৃত হচ্ছে। ময়মনসিংহ, ২০১২

## শব্দগত ব্যুৎপত্তি
ইংরেজি advertising শব্দটি ল্যাটিন advertre থেকে বিবর্তিত, যার অর্থ ছিল আবর্তিত করা বা ঘোরানো। মতান্তরে প্রাচীন ফরাসি advertir (অর্থ: দেখানো) থেকে মধ্যযুগীয় ইংরেজি advertisen (অর্থ: জানানো) হয়ে advertising শব্দের উদ্ভব।

## বিজ্ঞাপনের উদ্দেশ্য
গ্রাহক এবং সম্ভাব্য গ্রাহকদের কাছে পণ্যের সঠিক বার্তা পৌঁছে দেওয়ার কাজে বিজ্ঞাপন ব্যবহৃত হয়। বিজ্ঞাপনের উদ্দেশ্য হল গ্রাহকদের তাদের পণ্য সম্পর্কে অবহিত করা, গ্রাহকদের বোঝানো যে কোন সংস্থার পরিষেবা বা পণ্যগুলি সর্বোত্তম, সংস্থার ভাবমূর্তি উন্নত করা, পণ্য বা পরিষেবাগুলির জন্য একটি প্রয়োজনীয়তা নির্দেশ করা, প্রতিষ্ঠিত পণ্যগুলির জন্য নতুন ব্যবহার প্রদর্শন করা, নতুন পণ্য এবং প্রোগ্রাম ঘোষণা করা, বিক্রেতাদের স্বতন্ত্র বার্তাগুলিকে শক্তিশালী করা, গ্রাহকদের ব্যবসায়ের দিকে আকৃষ্ট করা, এবং বিদ্যমান গ্রাহকদের ধরে রাখা।

## অনলাইন বিজ্ঞাপন

বিজ্ঞাপন অনলাইন মাধ্যমের সাহায্যে প্রকাশ করা হলে তাকে **অনলাইন বিজ্ঞাপন** বলা হয়।

## তথ্যসূত্র

বিষয়শ্রেণী:বিজ্ঞাপন
বিষয়শ্রেণী:বিপণন
বিষয়শ্রেণী:যোগাযোগমূলক নকশা প্রণয়ন
বিষয়শ্রেণী:চিত্রলৈখিক নকশা প্রণয়ন
বিষয়শ্রেণী:প্রসার ও বিপণন যোগাযোগ
বিষয়শ্রেণী:ব্যবসায়িক মডেল
মল্লিকা সেনগুপ্ত

**মল্লিকা সেনগুপ্ত** (১৯৬০–২০১১) ভারতের পশ্চিমবঙ্গের একজন কবি ও লেখক। তার লেখা নারীবাদী ও সংবেদনশীল, সমসাময়িক ও ইতিহাস মুখী। তিনি কুড়িটি বই রচনা করেন। পেশায় তিনি কলকাতা বিশ্ববিদ্যালয়ের সমাজবিদ্যার অধ্যাপক ছিলেন।

## জীবন
মল্লিকা সেনগুপ্ত ১৯৬০ খ্রি. ২৭ মার্চ  ভারতের নদিয়া জেলার কৃষ্ণনগরে জন্মগ্রহণ করেন।তাঁর কবি-জীবন শুরু ১৯৮১ খ্রি. এবং সেই থেকে তিনি ১১টি কবিতার বই, দুটি উপন্যাস এবং বিভিন্ন প্রবন্ধ লিখেছেন। তিনি কলকাতা বিশ্ববিদ্যালয়ের অধীনস্থ মহারাণী কাশীশ্বরী কলেজের সমাজবিদ্যা বিভাগের অধ্যাপক ছিলেন। ৯০ এর দশকে তিনি অপর্ণা সেন সম্পাদিত 'সানন্দা' পত্রিকার কবিতা বিভাগের সম্পাদনা করতেন। স্বামী সুবোধ সরকারের সাথে তিনি 'ভাষানগর' নামক একটি সাংস্কৃতিক পত্রিকা সম্পাদনা করতেন।

## সৃষ্টিকর্ম
মল্লিকার কবিতা আপষহীন রাজনৈতিক ও নারীবাদী হিসেবে পরিচিত। তার লেখনির গুণে তিনি আন্তর্জাতিক স্তরেও প্রতিষ্ঠা পেয়েছেন। তার লেখা ইতোমধ্যেই বিভিন্ন ভাষায় অনূদিত হয়েছে। পশ্চিমবঙ্গ রাজ্য সরকার তাকে *সুকান্ত পুরস্কার*, *বাংলা একাদেমি এ্যাওয়ার্ড* এবং *ফেলোশিপ ফর লিটারেচার* দিয়ে সম্মানিত করেছেন। ইতিহাসের ব্রাত্য নারী চরিত্ররা প্রায়ই তার লেখায় পুনর্জীবিত হয়েছেন। সমসাময়িক কবি সংযুক্তা দাসগুপ্তের ভাষায় "তার কবিতায় নারীস্বত্বা কেবলমাত্র অন্তর্ভূতি সচেতনতা হিসেবেই থেকে যায় না, সেটা প্রস্ফুটিত হয় সমস্ত প্রান্তিক নারীর নিপীড়নের বিরুদ্ধে এক স্বতস্ফুর্ত প্রতিবাদ।"

## বিশেষ বই
* *কথামানবী* কবিতা
* *পুরুষকে লেখা চিঠি*
* *আমাকে সারিয়ে দাও ভালবাসা*
* *সীতায়ন* উপন্যাস

## পুরস্কার ও সম্মাননা
* ১৯৯৮ ভারত সরকারের জুনিয়র রাইটার ফেলোশিপ।
* ১৯৯৮ পশ্চিমবঙ্গ সরকারের সুকান্ত পুরস্কার।
* ২০০৪ পশ্চিমবঙ্গ বাংলা আকাদেমি অনীতা-সুনীল বসু পুরস্কার।

## তথ্যসূত্র

## বহিঃসংযোগ
* https://web.archive.org/web/20180321130819/http://india.poetryinternationalweb.org/piw_cms/cms/cms_module/index.php?obj_id=2728

বিষয়শ্রেণী:ভারতীয় কবি
বিষয়শ্রেণী:বাঙালি নারী কবি
বিষয়শ্রেণী:১৯৬০-এ জন্ম
বিষয়শ্রেণী:২০১১-এ মৃত্যু
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২০শ শতাব্দীর বাঙালি কবি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:নদিয়া জেলার ব্যক্তি
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:বাঙালি লেখক
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় সমাজ বিজ্ঞানী
বিষয়শ্রেণী:পশ্চিমবঙ্গের নারী শিক্ষাবিদ
বিষয়শ্রেণী:২০শ শতাব্দীর নারী শিক্ষাবিদ
বিষয়শ্রেণী:ভারতীয় নারীবাদী লেখক
বিষয়শ্রেণী:ভারতীয় নারীবাদী
বিষয়শ্রেণী:বাঙালি হিন্দু
বিষয়শ্রেণী:ভারতীয় সমাজবিজ্ঞানী
বিষয়শ্রেণী:২০শ শতাব্দীর ভারতীয় সমাজ বিজ্ঞানী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:কলকাতার লেখক
বিষয়শ্রেণী:পশ্চিমবঙ্গের কবি
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:২০শ শতাব্দীর ভারতীয় প্রাবন্ধিক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় ঔপন্যাসিক
বিষয়শ্রেণী:ভারতীয় শিক্ষাবিদ
বিষয়শ্রেণী:ভারতীয় ঔপন্যাসিক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় প্রাবন্ধিক
বিষয়শ্রেণী:ভারতীয় নারী কবি
বিষয়শ্রেণী:ভারতীয় লেখক
বিষয়শ্রেণী:ভারতীয় সম্পাদক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:ভারতীয় রাজনৈতিক লেখক
বিষয়শ্রেণী:পশ্চিমবঙ্গের বিজ্ঞানী
বিষয়শ্রেণী:পশ্চিমবঙ্গের নারী বিজ্ঞানী
বিষয়শ্রেণী:পশ্চিমবঙ্গের শিক্ষাবিদ
বিষয়শ্রেণী:২১শ শতাব্দীর ভারতীয় নারী শিক্ষাবিদ
বিষয়শ্রেণী:ভারতীয় নারী সমাজবিজ্ঞানী
বস্ত্র

**বস্ত্র** বলতে শরীরের বিভিন্ন অংশের কৃত্রিম আচ্ছাদনকে বোঝায়। পৃথিবীর সব সমাজেই বস্ত্রের প্রচলন আছে। মানুষেরা কাজের সুবিধার জন্য, আবহাওয়ার বৈরিতা থেকে রক্ষা পেতে, এবং সামাজিক ও সাংস্কৃতিক কারণে বিভিন্ন ধরনের বস্ত্র পরিধান করে থাকে।
## প্রাথমিক ব্যবহার
লোকেরা কখন পোশাক পরা শুরু করলো এ নিয়ে বিজ্ঞানীরা বিতর্ক করছেন। বিভিন্ন বিশেষজ্ঞের অনুমান ৪০,০০০ থেকে ৩০ লক্ষ বছর আগে। দেহের উকুনের বিবর্তনের সাথে জড়িত আরও সাম্প্রতিক কিছু গবেষণা আরও সাম্প্রতিক বিকাশের পর কেউ কেউ বলছেন ১৭০,০০০ বছর আগে এবং অন্যরা বলছেন অত না ৪০,০০০ এর কম। কোনও একক অনুমান ব্যাপকভাবে গৃহীত হয় নি। 
## আরও দেখুন

*খ্রিস্টীয় নগ্নতাবাদ

## তথ্যসূত্র

বিষয়শ্রেণী:বস্ত্র
বিষয়শ্রেণী:মূল বিষয়ের নিবন্ধ
দৈনন্দিন জীবন

**দৈনন্দিন জীবন** বলতে মানুষ প্রতিদিন যেভাবে সাধারণ কর্মকাণ্ড ও চিন্তাভাবনা করে থাকে এবং আবেগ-অনুভূতির প্রকাশ করে থাকে তার সমষ্টিকে বোঝায়। এটিকে পার্থিব জীবন, গতানুগতিক নিয়মাবদ্ধ জীবন, স্বাভাবিক জীবন বা অভ্যাসগত জীবন নামেও ডাকা যায়।

বেশিরভাগ মানুষ দৈবসিক অর্থাৎ তারা দিনে কাজ করে আর রাতে অন্তত কিছুটা সময় ঘুমায়। বেশিরভাগ লোকই দিনে অন্তত দুই বা তিন বার খাবার খায়। বেশির ভাগ মানুষ দিনের বেলাতে সময়সূচী মেনে কাজ করে (পালাক্রমে করা কাজগুলি বাদে) এবং তাদের কর্মদিবস সকালবেলাতেই শুরু হয়ে যায়। এর ফলে লক্ষ লক্ষ লোক সকালবেলাতে অতিব্যস্ত সময় (rush hour) কাটায়, যেসময় তারা গাড়ি বা অন্য যানবাহনে করে কর্মক্ষেত্রে গমন করে। এই গাড়ি বা অন্য যানবাহন চালনার সময় (drive time) অর্থাৎ যে সময়ে মানুষ সবচেয়ে বেশি সময় রাস্তায় থাকে, সেটিকে বেতার সম্প্রচারকেরা সম্প্রচারের মূল বা আদর্শ সময় হিসেবে চিহ্নিত করে থাকেন (কারণ গাড়িচালনার সময় মানুষ বেতার শুনতে পছন্দ করে)। অন্যদিকে সন্ধ্যা হল বিশ্রাম ও অবসরের সময়। অনেকের ক্ষেত্রে প্রতিদিন গোসল করাটা একটা স্বাভাবিক রীতি।

এইরকম কিছু স্বাভাবিক/মোটামুটি মিল বাদে, বিভিন্ন স্থানের জীবনযাত্রা বিভিন্ন হয় আর মানুষ একেক স্থানে একেকভাবে দিন পার করে থাকে। যাযাবর জীবন স্থিতিশীল জীবন হতে ভিন্ন, আর শহুরে লোকজন গ্রাম্য লোকেদের চেয়ে ভিন্নভাবে জীবনযাপন করে। ধনী বা গরীবের জীবনে পার্থক্য আছে। আবার কলকারখানার শ্রমিক এবং বুদ্ধিজীবীদের মোট কর্মঘণ্টা অনেক ভিন্ন হতে পারে। পুরুষদের চেয়ে মহিলারা অনেক ভিন্ন কাজ করে থাকে, আর সর্বত্রই শিশু-কিশোরেরা বয়ষ্কদের চেয়ে ভিন্ন কাজ করে থাকে। 

## তথ্যসূত্র

## বহিঃসংযোগ

বিষয়শ্রেণী:ব্যক্তিগত জীবন
বিষয়শ্রেণী:জীবনের দর্শন
বিষয়শ্রেণী:নিজের যত্ন
বিষয়শ্রেণী:সংস্কৃতির সমাজবিজ্ঞান
বিষয়শ্রেণী:সামাজিক মনোবিজ্ঞান
সুবোধ সরকার

**সুবোধ সরকার** (১৯৫৮-) পশ্চিমবঙ্গের একজন আধুনিক কবি। প্রথম কবিতার বই প্রকাশিত হয় সত্তরের দশকে। এপর্যন্ত্য কুড়িটি কবিতার বই লিখেছেন, জিতেছেন দুটি পুরস্কার, কবিতার জন্য দেশবিদেশ সফর করেছেন। সমালোচকরা বলেন তার কবিতায় আছে গভীর অন্তর্দৃষ্টি ও মানবিকতা, যা কখনো শ্লেষাত্মক, কখনো সরাসরি ও সংবেদনশীল। তিনি বর্তমানে *ভাষানগর* পত্রিকার সম্পাদক।

## জন্ম ও পরিবার
জন্ম কৃষ্ণনগরে ১৯৫৮ সালে। পেশায় ইংরেজির অধ্যাপক। স্ত্রী কবি মল্লিকা সেনগুপ্ত (প্রয়াতা)।

## গ্রন্থ
২০টির বেশি গ্রন্থ, যার মধ্যে ২০টিই কাব্যগ্রন্থ | তার মধ্যে কবিতা 
* একা নরকগামী (১৯৮৮), 
* রাজনীতি করবেন না (১৯৯৭),  
* ভালো জায়গাটা কোথায় (২০০১),  
* জেরুজালেম থেকে মেদিনীপুর (২০০১),  
* সব রাস্তা রোমে যায় না (২০০১),  
* কাল্লু (২০০৩),  
* মণিপুরের মা (২০০৫),  
* যা উপনিষদ তাই কোরাণ (২০০৬), 
* প্রতিবাদের কবিতা (২০০৭),

## পুরস্কার ও সম্মাননা
* ২০০০ সালে পশ্চিমবঙ্গ বাংলা অ্যাকাডেমি পুরস্কার

## তথ্যসূত্র

মিউজ ইন্ডিয়া সাহিত্য পত্রিকা

বিষয়শ্রেণী:ভারতীয় কবি
বিষয়শ্রেণী:১৯৫৮-এ জন্ম
বিষয়শ্রেণী:নদিয়া জেলার ব্যক্তি
বিষয়শ্রেণী:বাঙালি লেখক
বিষয়শ্রেণী:কলকাতার লেখক
বিষয়শ্রেণী:জীবিত ব্যক্তি
বিষয়শ্রেণী:বাঙালি হিন্দু
বিষয়শ্রেণী:বাঙালি পুরুষ কবি
বিষয়শ্রেণী:২০শ শতাব্দীর বাঙালি কবি
বিষয়শ্রেণী:২১শ শতাব্দীর বাঙালি কবি
বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
বিষয়শ্রেণী:ভারতীয় পুরুষ লেখক
বিষয়শ্রেণী:ভারতীয় সম্পাদক
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:ভারতীয় অনুবাদক
বিষয়শ্রেণী:ভারতীয় পুরুষ কবি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:২০শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২০শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২০শ শতাব্দীর ভারতীয় অনুবাদক
বিষয়শ্রেণী:পশ্চিমবঙ্গের কবি
বিষয়শ্রেণী:সিটি কলেজ, কলকাতার শিক্ষক
বিষয়শ্রেণী:কৃষ্ণনগরের ব্যক্তি
বিষয়শ্রেণী:২০শ শতাব্দীর ভারতীয় পুরুষ লেখক
বিষয়শ্রেণী:২১শ শতাব্দীর বাঙালি
বিষয়শ্রেণী:২১শ শতাব্দীর ভারতীয় অনুবাদক
বিষয়শ্রেণী:২১শ শতাব্দীর ভারতীয় পুরুষ লেখক
জ্বালানি

[thumb|right|250px|মার্কিন যুক্তরাষ্ট্রের [টেক্সাস অঙ্গরাজ্যের লাবক শহরে একটি তেলকূপ থেকে খনিজ তেল উত্তোলন করা হচ্ছে]]
**জ্বালানি** বলতে সেই সব পদার্থকে বোঝায় যাদের ভৌত বা রাসায়নিক গঠন বা অবস্থার পরিবর্তন ঘটলে শক্তির নিঃসরণ ঘটে। যেসব জ্বালানিতে এই শক্তি-নিঃসরণ নিয়ন্ত্রণ করা যায় এবং জ্বালানি থেকে প্রাপ্ত শক্তি কাজে রূপান্তর করা যায়, তাদেরকে ব্যাবহারযোগ্য জ্বালানি বলা হয়।

## জীবাশ্ম জ্বালানি
প্রান আছে এরকম কিছু যেমনঃ মানুষ, জীবজন্তু, ও উদ্ভিদ প্রভৃতির অবশেষ থেকে তৈরী জ্বালানিকে জীবাশ্ম জ্বালানি বলে। মানুষ, জীবজন্তু, ও উদ্ভিদ প্রভৃতির অবশেষ প্রাকৃতিক প্রক্রিয়ায় উচ্চচাপ ও উচ্চতাপের কারণে জ্বালানিতে পরিণত হয়।

উদাহরণঃ
* অকটেন
* পেট্রল
* ডিজেল
* কেরোসিন
* ফার্নেস অয়েল
* সি এন জি
* এল এন জি
* এল পি জি
* জেট ফুয়েল
* কয়লা
* বিউটেন
* গ্যাস (প্রাকৃতিক গ্যাস)
* বায়োগ্যাস
* বায়োডিজেল
* ইথানল
* ই৮৫

## আরও দেখুন
* জৈব জ্বালানি
*জীবাশ্ম জ্বালানি

## তথ্যসূত্র

## আরও পড়ুন

* .
* Council Directive 80/1268/EEC Fuel consumption of motor vehicles.

বিষয়শ্রেণী:জ্বালানি
বিষয়শ্রেণী:মূল বিষয়ের নিবন্ধ
বিষয়শ্রেণী:শক্তি উন্নয়ন
কালুরঘাট বেতার কেন্দ্র

**কালুরঘাট বেতার কেন্দ্র** বাংলাদেশের স্বাধীনতার সাথে নিবিড়ভাবে জড়িত। ২৬ মার্চ ১৯৭১, সন্ধ্যে ৭.৪০মিনিট, আওয়ামী লীগের এম এ হান্নান  এবং ১৯৭১ সালের ২৭ মার্চ তৎকালীন সেনাবাহিনীর মেজর ও পরবর্তিতে বাংলাদেশের রাষ্ট্রপতি জিয়াউর রহমান বাংলাদেশের স্বাধীনতা ঘোষণা করেন।

এছাড়া অন্য মতে এ দুটির আগেও প্রথম ঘোষণা দেওয়া হয় ২৬শে মার্চ ১৯৭১, দুপুর ২.১০ মিনিট এবং এই ঘোষণাটি দেন আওয়ামী লীগের এম এ হান্নান। 

## অবস্থান
এটি চট্টগ্রাম জেলার পুরাতন চান্দগাঁওএ বহদ্দারহাট সংলগ্ন বাস টার্মিনালের পাশে অবস্থিত। এর পশ্চিমে চট্টগ্রামের স্বাধীনতা কমপ্লেক্স অবস্থিত।

## তথ্যসূত্র

বিষয়শ্রেণী:বাংলাদেশের ঐতিহাসিক স্থান
বিষয়শ্রেণী:চট্টগ্রামের বিনোদন অনুষ্ঠানস্থল
লিবারেল ডেমোক্রেটিক পার্টি (বাংলাদেশ)

**লিবারেল ডেমোক্র্যাটিক পার্টি** বা **এলডিপি** বাংলাদেশের একটি নিবন্ধিত রাজনৈতিক দল। ২০০৬ সালের ২৬ অক্টোবর একিউএম বদরুদ্দোজা চৌধুরীর বিকল্প ধারার সাথে বিএনপির স্থায়ী কমিটির সদস্য অলি আহমেদ ও বিএনপির অন্য ২৪ জন মন্ত্রী, সংসদ সদস্য একত্রিত হয়ে এই দল প্রতিষ্ঠা করেন। তবে ২০০৭ সালে আদর্শগত কারণে বিকল্প ধারা আর এলডিপি পৃথক হয়ে যায়।

## প্রতিষ্ঠার পটভূমি
দলীয় সূত্র অনুযায়ী, দীর্ঘ রাজনৈতিক আন্দোলন, সরকারবিরোধী কর্মসূচি এবং শাসনব্যবস্থার সংস্কারের দাবিতে পরিচালিত বিভিন্ন আন্দোলনের অভিজ্ঞতা থেকে ২০১৭ সালের ১৫ মার্চ দলটি প্রতিষ্ঠিত হয়। দলটি নিজেদেরকে নীতিনির্ভর ও সংস্কারমুখী রাজনৈতিক সংগঠন হিসেবে পরিচয় দেয়।

## নেতৃত্ব

### প্রতিষ্ঠাতা
বাবলু সরকার বাংলাদেশ সঠিক পথের সন্ধান (এসপিএস) দলের প্রতিষ্ঠাতা। দলীয় তথ্য অনুযায়ী, তিনি বিভিন্ন সময় রাজনৈতিক আন্দোলনে সম্পৃক্ত ছিলেন।

### চেয়ারপার্সন
ব্যারিস্টার মাহি তালুকদার একজন আইনজীবী ও রাজনৈতিক সংগঠক। দলীয় বিবরণ অনুযায়ী তিনি—

* ১৯৮০-এর দশকে এরশাদবিরোধী আন্দোলনে সম্পৃক্ত ছিলেন।
* ১৯৯১–১৯৯৫ সময়ে বিএনপিবিরোধী আন্দোলনে অংশগ্রহণ করেন।
* ১৯৯৬–২০০১ সময়ে আওয়ামী লীগবিরোধী আন্দোলনে যুক্ত ছিলেন।
* ২০০১–২০০৬ সময়ে পুনরায় বিএনপিবিরোধী আন্দোলনে সক্রিয় ছিলেন।
* তত্ত্বাবধায়ক সরকারব্যবস্থার বিরোধিতায় আন্দোলন করেন।
* ২০০৭–২০০৮ সময়ে ফখরুদ্দিন আহমেদের নেতৃত্বাধীন তত্ত্বাবধায়ক সরকারের বিরোধী আন্দোলনে অংশগ্রহণ করেন।

## আদর্শ ও নীতি
দলীয় নীতিমালায় উল্লেখ করা হয়—

* সুশাসন প্রতিষ্ঠা
* দুর্নীতিবিরোধী অবস্থান
* মানবাধিকার ও নারী অধিকার সুরক্ষা
* প্রশাসনিক বিকেন্দ্রীকরণ
* যুবসমাজের রাজনৈতিক সম্পৃক্ততা
* সামাজিক ন্যায়বিচার

## সাংগঠনিক কাঠামো
দলটির কেন্দ্রীয় কার্যালয় ঢাকার উত্তরা এলাকায় অবস্থিত বলে দলীয় সূত্রে উল্লেখ করা হয়। দলের বিভিন্ন অঙ্গ ও সহযোগী সংগঠন রয়েছে, যার মধ্যে যুব, ছাত্র, মহিলা, কৃষক, শ্রমিক ও প্রবাসী শাখা অন্তর্ভুক্ত।

## রাজনৈতিক কার্যক্রম
প্রতিষ্ঠার পর থেকে দলটি বিভিন্ন রাজনৈতিক ইস্যুতে বিবৃতি প্রদান, সভা-সমাবেশ এবং সাংগঠনিক কার্যক্রম পরিচালনা করে আসছে বলে দলীয় সূত্রে দাবি করা হয়।

## তথ্যসূত্র

## রাজনৈতিক জোট ও নির্বাচন
২০০৬ সাল থেকে ২০০৮ সাল পর্যন্ত এলডিপি মহাজোটের শরিক ছিল। কিন্তু নবম জাতীয় সংসদ নির্বাচন, ২০০৮-এর পূর্বে এলডিপি মহাজোট থেকে বের হয়ে আসে এবং স্বতন্ত্রভাবে অংশগ্রহণ করে। এলডিপি উক্ত নির্বাচনে ১৮টি আসনে প্রার্থী দিয়ে ১টি আসনে জয়লাভ করে। দলের সভাপতি অলি আহমেদ চট্টগ্রাম-১৩ আসনে জয়লাভ করেন।অলি আহমদের নেতৃত্বাধীন দলটি "১১ দলীয় নির্বাচনী ঐক্য" এর শরীক দল। ২০১২ সালে এলডিপি বিএনপি নেতৃত্বাধীন ১৮ দলীয় ঐক্যজোটে প্রবেশ করে। ১৮ দলীয় ঐক্যজোট ২০১৪ সালের সাধারণ নির্বাচন বর্জন করলে সাথে এলডিপিও নির্বাচনটি বর্জন করে।

## ভাঙন
২০১৯ সালে দলটির নবগঠিত জাতীয় নির্বাহী কমিটিতে শাহাদাত হোসেন সেলিম সহ বেশ কয়েকজন শীর্ষনেতা বাদ পড়ার পর তারা দল থেকে বেরিয়ে যাওয়ার সিদ্ধান্ত নেয়। তারপর সেলিম ও আবদুল করিম আব্বাসীর নেতৃত্বে পৃথক দল গঠন করার সিদ্ধান্ত নেওয়া হয়। ২৬ নভেম্বরে একই নাম নিয়ে আনুষ্ঠানিকভাবে দলটির কমিটি গঠন করা হয়। দুই অংশই বিএনপি নেতৃত্বাধীন বিশ দলীয় জোটে থেকে যায়। এই ভগ্নদলটি পরে "বাংলাদেশ এলডিপি" নামে নির্বাচন কমিশনের কাছে নিবন্ধনের আবেদন করেছে। ২০২২ সালে বিশ দলীয় জোট বিলুপ্ত হলে দলটি বারো দলীয় জোটে শরীক হয়।  
## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:২০০৬-এ বাংলাদেশে প্রতিষ্ঠিত
বিষয়শ্রেণী:এশিয়ার উদারপন্থী দল